Nemmeslay-d diɣen s telqey ɣef wazal ameqran i yekseb yenzi deg tmetti taqbaylit ama deg uselmed d usaki n werrac imecṭaḥ i wakken ad ḥarcen di tmeddurt nsen, diɣen ad fazen deg leqraya nsen, imi inzan sɛan azal d ameqran deg usnerni n ussugen ɣer yimecṭaḥ imi akken neḥṣa seg usuggen i la d-ttnulfun ttawilat atraren aladɣa deg tallit-aki-nneɣ. Inzi ur yeḥbis ara ccan-ines daki-kan imi yenfeɛ ameqran d umezyan acku yettwellih wid iḍaɛen, yettweṣṣi imdanen amek ara qqazmen yal tamsalt n ddunit nsen acku yugm-d seg ttjaṛib n wid i aɣ-yezwaren, am wakken yettṛebbi tisutiwin, yesɣaray imdanen cṭaṛa dlefhama, yettak timsirin ɣef yal isental yerzan ddunit yecban : lqima n tegmat, teṛẓeg n lexdaɛ, yettṛeṣṣi tayri ama n twennaḍt neɣ n ugama neɣ n yemdanen…atg.